महाभारतम्-02-सभापर्व-061
भीष्मेण नरकबाणासुरप्रमुखदुष्टनिग्रहादिरूपातीतानागतकृष्णचरित्रनिरूपणम्।। 	1।।।<table>				
<td>

	भीष्ण उवाच।। 	<td>	2-61-1x	
				
<td>

	सूदिता द्वारपालाश्च निशुम्भनरकौ हतौ।कृतक्षेमः पुनः पन्थाः पुरं प्राग्ज्योतिषं प्रति।। 	<td>	2-61-1a2-61-1b	
				
<td>

	शौरिणा पृथिवीपालास्त्रासिता भरतर्षभ। धनुषश्च प्रणादेन पाञ्चजन्यस्वनेन च।। 	<td>	2-61-2a2-61-2b	
				
<td>

	मेघप्रख्यैरनेकैश्च दाक्षिणात्याभिसंवृतम्।रुक्मिणं त्रासयामास केशवो भरतर्षभ।। 	<td>	2-61-3a2-61-3b	
				
<td>

	ततः पर्जन्यघोषेण रथेनादित्यवर्चसा। उवाह महिषीं भोज्यामेष चक्रगदाधरः।। 	<td>	2-61-4a2-61-4b	
				
<td>

	जारूथ्य आहृतक्रोधः शिशुपालश्च निर्जितः। वक्रश्च स हतः सङ्ख्ये शतधन्वा च क्षत्रियः।। 	<td>	2-61-5a2-61-5b	
				
<td>

	इन्द्रद्युम्नो हतः कोपाद्यवनश्च कशेरुकः। हतः सौभपतिश्चैव साल्वश्च कृतधन्वना।। 	<td>	2-61-6a2-61-6b	
				
<td>

	पर्वतानां सहस्रं च चक्रेण पुरुषोत्तमः।विभज्य पुण्डरीकाक्षो द्युमत्सेनमपोथयत्।। 	<td>	2-61-7a2-61-7b	
				
<td>

	महेन्द्रशिखरे चैव निमेषान्तरचारिणौ। जग्राह भरतश्रेष्ठ वानरावभितश्चरौ।। 	<td>	2-61-8a2-61-8b	
				
<td>

	इरावत्यां महाभोजो वह्निसूर्यसमो बले। गोपतिस्तालकेतुश्च निहतौ शार्ङ्गधन्वना।। 	<td>	2-61-9a2-61-9b	
				
<td>

	अक्षप्रपत्तने राजन्नवहेलनतत्परौ। उभौ तावपि कृष्णेन स्वराष्ट्रे विनिपातितौ।। 	<td>	2-61-10a2-61-10b	
				
<td>

	दग्धा वाराणसी तात केशवेन महात्मना। पाण्ड्यं पौण्ड्रं च मात्स्यं च कलिङ्गं च जनार्दनः।। 	<td>	2-61-11a2-61-11b	
<td>

	जघान सहितान्सर्वानङ्गराजं च माधवः।। 	<td>	2-61-12a	
				
<td>

	एष चैव शतं हत्वा रथेन क्षत्रपुङ्गवान्। गान्धारीमवहत्कृष्णो महिषीं यादवर्षभः।। 	<td>	2-61-13a2-61-13b	
				
<td>

	अथ गाण्डीवधन्वानं क्रीडार्थं मधुसूदनः। जिगाय भरतश्रेष्ठ कुन्त्याश्च प्रमुखे विभुः।। 	<td>	2-61-14a2-61-14b	
				
<td>

	द्रौणिं कृपं च कर्णं च भीमसेनं सुयोधनम्। युद्धाय सहितान्त्राजञ्जिगाय भरतर्षभ।।	<td>	2-61-15a2-61-15b	
				
<td>

	बभ्रोश्च प्रियमन्विच्छन्नेष चक्रगदाधरः। वेणुदारिवृतां भार्यां प्रममाथ युधिष्ठिर।। 	<td>	2-61-16a2-61-16b	
				
<td>

	पर्याप्तां पृथिवीं सर्वां साश्वां सरथकुञ्जराम्। वेणुदारिवशे युक्तां जिगाय मधुसूदनः।। 	<td>	2-61-17a2-61-17b	
				
<td>

	अवाप्य तपसा वीर्यं बलमोजश्च भारत। त्रासिताः सगणाः सर्वे बाणेन विबुधाधिपाः।। 	<td>	2-61-18a2-61-18b	
				
<td>

	वज्राशनिगदाबामैस्ताडयद्भिरनेकशः। तस्य नासीद्रणे मृत्युर्देवैरपि सवासवैः।। 	<td>	2-61-19a2-61-19b	
				
<td>

	सोऽभिभूतश्च कृष्णेन न हतश्च मगात्मना। छित्वा बाहुसहस्रं तु गोविन्देन महात्मना।। 	<td>	2-61-20a2-61-20b	
				
				
<td>

	एषोऽपीडन्महाबाहुः कंसं च मधुसूदनः। अवाप्तं तपसा वीर्यं बलमोजश्च भारत। कैटभं चातिलोमानि निजघान जनार्दनः।। 	<td>	2-61-21a2-61-21b2-61-21c	
				
<td>

	जम्बुमैरावतं चैव विरूपं च महायशाः। घान भरतश्रेष्ठ शम्बरं चारिमर्दनम्।। 	<td>	2-61-22a2-61-22b	
				
<td>

	एष भोगवतीं गत्वा वासुकिं भरतर्षभ। निर्जित्य पुण्डरीकाक्षो रौक्मिणेयममोचयत्।। 	<td>	2-61-23a2-61-23b	
				
<td>

	एवं बहूनि कर्माणि शिशुरेव जनार्दनः। कृतवान्पुण्डरीकाक्षः सङ्कर्षणसहायवान्।। 	<td>	2-61-24a2-61-24b	
				
<td>

	एवमेषोऽसुराणां चसुराणामपि सर्वशः। भयामयकरः कृष्णः सर्वलोकेश्वरः प्रभुः।। 	<td>	2-61-25a2-61-25b	
				
<td>

	एवमेव महाबाहुः शास्ता सर्वदुरात्मनाम्। कृत्वा देवार्थममितं स्वस्थानं प्राप्स्यते पुनः।। 	<td>	2-61-26a2-61-26b	
				
<td>

	एष भोगवतीं पुण्यां रविकान्तिं महायशाः। द्वारकामात्मसात्कृत्वा सागरं प्लावयिष्यति।। 	<td>	2-61-27a2-61-27b	
				
<td>

	सुरासुरमनुष्येषु नाभून्न भविता क्वचित्। यस्तामध्यवसद्राजा नान्यत्र मधुसूदनात्।। 	<td>	2-61-28a2-61-28b	
				
<td>

	भ्राजमानास्तु वै सर्वे वृष्ण्यन्धकमहारथाः। तेजिष्ठं प्रतिपत्स्यन्ते नाकपृष्टं गतासवः।। 	<td>	2-61-29a2-61-39b	
				
<td>

	एवमेव दशार्हाणां विधाय विधिना विधिम्। विष्णुर्नारायणः साक्षात्स्वस्थानं प्राप्स्यते ध्रुवम्।। 	<td>	2-61-30a2-61-30b	
				
<td>

	अप्रमेयोऽनियोज्यश्च यत्र कामगमो वशी। मोदते भगवान्प्रीतो वालः क्रीडानकैरिव।। 	<td>	2-61-31a2-61-31b	
				
<td>

	नैष गर्भत्वमापेदे न योन्यामावसत्प्रभुः। आत्मनस्तेजसा कृष्णः सर्वेषां कुरुते गतिम्।। 	<td>	2-61-32a2-61-32b	
				
<td>

	यथा बुद्बुद उत्थाय तत्रैव प्रविलीयते। चराचराणि भूतानि तथा नारायणे सदा।। 	<td>	2-61-33a2-61-33b	
				
<td>

	न प्रमातुं महाबाहुः शक्यो भारत केशवः। परं हि परतस्तस्माद्विश्वरूपान्न विद्यते।। 	<td>	2-61-34a2-61-34b	
<td>

	।। इति श्रीमन्महाभारते सभापर्वणि अर्घाहरणपर्वणि एकषष्टितमोऽध्यायः।। 61।। 	<td>		

महाभारतम्/सभापर्व